CELEX: 62015CN0526
Language: ro
Date: 2015-10-05 00:00:00
Title: Cauza C-526/15: Cerere de decizie preliminară introdusă de Rechtbank van koophandel Brussel (Belgia) la 5 octombrie 2015 – Uber Belgium BVBA/Taxi Radio Bruxellois NV, celelalte părți: Uber NV și alții

21.12.2015   
            
            
               RO
            
            
               Jurnalul Oficial al Uniunii Europene
            
            
               C 429/9
            
         Cerere de decizie preliminară introdusă de Rechtbank van koophandel Brussel (Belgia) la 5 octombrie 2015 – Uber Belgium BVBA/Taxi Radio Bruxellois NV, celelalte părți: Uber NV și alții
   (Cauza C-526/15)
   (2015/C 429/13)
   Limba de procedură: neerlandeza
   
      Instanța de trimitere
   
   Rechtbank van koophandel Brussel
   
      Părțile din procedura principală
   
   
      Reclamantă: Uber Belgium BVBA
   
      Pârâtă: Taxi Radio Bruxellois NV
   
      Celelalte părți: Uber NV și alții, Brussels Hoofdstedelijk Gewest, Belgische Federatie van Taxis, Nationale Groepering van Ondernemingen met Taxi- en Locatievoertuigen met Chauffeur VZW
   
      Întrebările preliminare
   
   Principiul proporționalității consacrat la articolul 5 TUE și la articolul 52 alineatul (1) din cartă (1), coroborat cu articolele 15, 16 și 17 din cartă și cu articolele 28 TFUE și 56 TFUE, trebuie interpretat că se opune unei reglementări precum cea prevăzută în Ordonanța Regiunii Bruxelles-Capitală din 27 aprilie 1995 privind serviciile de taxi și serviciile de închiriere de vehicule cu conducător auto, înțeleasă în sensul că noțiunea „servicii de taxi” se aplică și în cazul conducătorilor auto particulari neremunerați care practică ride-sharing (utilizarea în comun a vehiculelor) prin acceptarea unor solicitări de curse care le sunt propuse prin intermediul unei aplicații software a întreprinderilor Uber BV și alții stabilite în alt stat membru?
   
      (1)  JO 2000, C 364, p. 1.